**ENDRINGER I VEDTEKTER OG FORRETNINGSREGLER, VEDTATT PÅ ÅRSMØTET 26. APRIL 2017**

**SAMT ÅRSMØTET 2014**

 ***10 Åpningstid og ferie***

Vedtak årsmøtet 2017:

«For å sikre en forsvarlig ferieavvikling, med tilstrekkelige faste ansatte til enhver tid i barnehagen, holder foretaket stengt uke 28 og 29.»

***4 Medlemmer og medlemskap***

Vedtak årsmøte 2017:

Alt om andel fjernes, slik at det ikke betales andel.

**ENDRINGER I FORRETNINGSREGLENE:**

***16 Åpningstid og ferie, jf. vedtektene pkt. 10***

Vedtak årsmøtet 2017:

(Endring avsnitt om åpent romjul og mandag/tirsdag i påskeuka)

«Barnehagen vil holde åpent i romjula i tidsrommet 08:30 til 14:30, samt ordinær åpningstid mandag og tirsdag før påske dersom minst 7 barn har behov for plass respektiv(e) dag(er).

Det vil være påmelding for disse dagene, og meldt behov om barnehageplass skal være reel.

***17 Vedlikeholdsplikt***

Vedlikeholdsplikten er 6 timer i perioden januar til og med juni samt 6 timer i perioden august til og med desember. Vedlikeholdsleder kan omdisponere arbeid og arbeidsbyrde slik at timetallet oppfylles tidligere i året.

På de neste sidene kan hele avsnitt leses om ønskelig. (Ikke det om andel, som er fjernet)

***10 Åpningstid og ferie***

Barnehageåret starter 1. august, og varer i 12 kalendermåneder.

Foretaket skal ha åpent hele året fra kl. 07:15 til kl. 16:30, mandag til fredag, med følgende unntak:

Foretaket skal holde stengt julaften (24. desember) og nyttårsaften (31. desember), samt på onsdag før skjærtorsdag.

Foretaket har åpningstid fra kl. 08:30 til kl. 14:30 i romjula, samt ordinær åpningstid mandag og tirsdag før påske, men for disse dagene gjelder egne bestemmelser fastsatt i foretakets forretningsregler.

Foretaket kan holde stengt inntil 5 virkedager i kalenderåret for avvikling av kurs- og/eller planleggingsdager.

Foretaket er stengt på helligdager.

 Alle barn skal ha minimum 4 uker ferie i løpet av barnehageåret, hvorav 3 uker må være i sammenheng. Den siste uken kan ikke deles opp i enkeltdager, men må tas ut som hel uke.

Ved spesielle behov kan det søkes om at barnets ferie deles på annen måte. Søknaden avgjøres av daglig leder i barnehagen. (Dette avsnitt endret årsmøtet 2014)

For å sikre en forsvarlig ferieavvikling, med tilstrekkelige faste ansatte til enhver tid i barnehagen, holder foretaket stengt uke 28 og 29.

***16 Åpningstid og ferie, jf. vedtektene pkt. 10***

Barnehagen er åpen hele året fra kl 07:15 til kl 16:30 mandag til fredag. Henting av barn etter kl 16:30 medfører et gebyr på kr 100 for hvert påbegynte kvarter. Den som henter barnet kvitterer og gebyret påføres kommende måneds foreldrebetaling.

Barnehagen er stengt julaften (24. desember) og nyttårsaften (31. desember), samt på onsdag før skjærtorsdag.

Barnehagen vil holde åpent i romjula i tidsrommet kl. 08:30 til kl. 14:30, samt ordinær åpningstid mandag og tirsdag før påske dersom minst 7 barn har behov for plass respektiv(e) dag(er). Liste om behov legges ut i god tid og samles inn senest 5 arbeidsdager før perioden starter.

Meldt behov (liste med avkryssing og signatur) for barnehageplass skal være reelt.) Avtalt plass som likevel ikke benyttes må avbestilles senest 3 arbeidsdager før aktuell dag. For de som uteblir uten avbestilling skal det betales kr. 400 pr. barn for hver dag uteblivelsen gjelder.

I løpet av året er barnehagen i tillegg stengt 5 kurs- og planleggingsdager. Barnehagen er stengt på helligdager.

Barnehageåret starter 1. august. Alle barn i barnehagen skal ha 4 ukers ferie i løpet av barnehageåret.

***17 Vedlikeholdsplikt***

Berg barnehage driver i lokaler eid av Tromsø kommune. Huseier har i leieavtalen pålagt leietaker vedlikeholdsplikter. Hvert medlem har vedlikeholdsplikt. Foreldre/foresatte som har flere andeler har kun vedlikeholdsplikt som for en andel.

Vedlikeholdsplikten er 8 timer i perioden januar til og med juni samt 8 timer i perioden august til og med desember. Vedlikeholdsleder kan omdisponere arbeid og arbeidsbyrde slik at timetallet oppfylles tidligere i året.

Utført vedlikehold journalføres av den enkelte andelshaver i vedlikeholdsboka.

Vedlikeholdsleder fører kontroll og rapporterer til styret om manglende utført vedlikehold.

Etter avregningsperioden betaler den enkelte andelseier kr 200 pr ikke avholdte vedlikeholdstimer. Dette beløpet kan gå til fratrekk ved innløsing av andel eller som tillagt beløp til neste måneds foreldrebetaling.